જન્મદિવસ, લગ્નપ્રસંગ, એનિવર્સરી કે કોઇ ન્યુ વેન્ચર હોય અને તમને ઇન્વિટેશન મળે, એટલે સૌથી પહેલો સવાલ આવે કે શું ગીફ્ટ આપવું કે પછી આપણા ગુજરાતીઓમાં તો ચાંદલોનો રિવાજ પણ છે. જો કે ગીફ્ટની અસર અલગ હોય. અને આપણે જે ગીફ્ટ આપીએ એનાથી આપણી ઇમ્પ્રેશન પણ અલગ દેખાઇ. પ્રસંગ કોઇ પણ હોય, એ પ્રસંગ પર મળતી ગીફ્ટથી તે ગીફ્ટ આપનારની દાનત ખબર પડી જાય છે. અને માત્ર દાનત નહીં, પણ ગીફ્ટ આપનારની પર્સનાલિટી પણ એ ગીફ્ટ છતી કરે છે. મોટાભાગે જ્યારે લગ્ન પ્રસંગમાં જવાનુ હોય અને ગીફ્ટની વાત આવે તો સામાન્ય રીતે ક્રોકરી સેટ જેવી વસ્તુ જ પસંદ કરવામાં આવતી હોય છે. શું આપણે એ વિચાર્યુ છે કે જે યુગલને ક્રોકરી આપણે આપીએ છીએ, એને માત્ર આપણે જ નહીં ઘણા બધા ક્રોકરી સેટ જ આપે છે. એટલે એ એક કપલ બિચારુ લગ્ન પછી કેટલી ક્રોકરીના સેટ વાપરશે. જો ચાદર કે વોલક્લોક જેવી વસ્તુ આપીએ તો પણ સવાલ આ જ રહે, કે કેટલી ઘડિયાળ દિવાલ પર લટકાવશે નવદંપત્તિ.